JARDÍ DE L'EDÈN
4004 aC
Azirafel. Àngel de la Porta Est.
Sí, Omnipotència?
¿On és l'espasa ardent que et vaig donar, Azirafel,
per guardar la Porta de l'Edèn?
L'espasa? Ah, sí.
Aquella cosa esmolada i gran. Sí.
Potser l'he…
La dec haver deixat per aquí.
Algun dia perdré el cap.
Ai, senyor.
MESOPOTÀMIA
3004 aC
Hola, Azirafel.
Crawley.
Has donat als mortals una espasa ardent.
Com t'ha anat, això?
L'Omnipotent no ho ha tornat a esmentar.
Això és bo.
Què és tot això?
Un vaixell enorme per a un zoo ambulant?
Pel que he sentit, Déu està una mica irascible.
Vol eliminar els humans
amb una tempesta.
Tots?
Només els d'aquí.
Em sembla que l'Omnipotent no està enfadada amb els xinesos.
Ni amb els amerindis.
-Ni amb els australians. -Encara.
I Déu no eliminarà tots els humans d'aquí.
Mira en Noè, allà dalt.
Els seus fills i les seves dones
se'n salvaran.
Però ofegarà tota la resta?
I els nens? No ho pot fer, això.
És el que s'esperaria de la meva gent.
Sí, però quan acabi,
l'Omnipotent crearà una cosa nova anomenada "arc de Sant Martí",
com a promesa de no tornar a ofegar ningú.
Quin detall.
No jutgis l'Omnipotent, Crawley.
El pla de Déu és…
Segur que dius "inefable".
Potser.
Escolta, Sem!
Se us escaparà l'unicorn.
Massa tard. Massa tard!
Almenys us en queda un.
Pare, si us plau.
Perdona'ls.
CALVARI, 33 aC
No saben el que fan.
Vens a burlar-te del pobre desgraciat?
Burlar-me? Jo?
Vosaltres l'heu posat allà.
A mi no em demanen l'opinió, Crawley.
Me l'he canviat.
-El què? -El nom.
"Crawl-y" no em convenç.
Sona massa… a arrossegar-se per terra.
Eres una serp.
I ara com et dius?
Mefistòfil? Asmodeu?
Crowley.
¿Algun cop…
us heu creuat?
Sí.
Semblava molt espavilat.
Li vaig mostrar els regnes del món.
Per què?
És un fuster de Galilea. No hauria viatjat gaire.
Això ha de fer mal.
Què va dir per cabrejar tanta gent?
"Estimeu el pròxim."
Ah, sí. És clar.
ROMA
VUIT ANYS DESPRÉS
Què tens?
Dona'm el que consideris potable.
La beguda de la casa.
Dos sestercis.
Crawley… Crowley?
Vaja…
Que curiós trobar-te aquí.
Encara ets un dimoni?
Quina pregunta més estúpida.
Què vols que sigui, un porc formiguer?
Salutaria.
Et quedes a Roma?
Vinc a fer una temptació ràpida. Tu?
Volia provar el nou restaurant d'en Petroni.
Diuen que fa meravelles amb les ostres.
No n'he menjat mai.
Doncs deixa'm temptar-te…
No.
No, això és la teva feina, oi?
REGNE DE WESSEX
537 aC
Hola?
Soc Sir Azirafel de la Taula Rodona.
He vingut a parlar
amb el Cavaller Negre.
Bé.
Hola.
-Sí, acosta't. -No…
Esperava poder parlar amb el Cavaller Negre.
Heu buscat el Cavaller Negre, insensat.
Però heu trobat la vostra mort.
Ets tu, Crawley?
Crowley.
A què dimonis jugues?
Tot bé, nois. El conec.
Soc aquí pel foment.
Què és això, un plat?
No. Ja saps, fomento la dissensió i la discòrdia.
El rei Artur ha instaurat massa pau i calma,
així que vinc a fomentar.
Se suposa que jo he de fomentar la pau.
¿Tots dos treballem de valent en llocs humits
i ens anul·lem mútuament?
Es pot dir que sí.
Una mica humit sí que és.
Seria més fàcil quedar-nos a casa.
I podem dir a la central que hem fet
tot el que ens han demanat, oi?
I mentir-los?
Sí. Igualment, el resultat seria el mateix.
Ens anul·laríem.
Però, amic meu…
Ho comprovarien.
En Miquel és molt conscienciós.
I no convé enfadar en Gabriel.
Els meus estan massa ocupats
per comprovar els informes de la Terra.
Mentre els arribi la paperassa, estaran contents.
Mentre et vegin fent alguna cosa de tant en tant.
No! Ni parlar-ne!
Em sorprèn que insinuïs tal cosa.
N'he tingut prou. Ni una paraula més.
-D'acord. -Sí!
TEATRE THE GLOBE LONDRES
Ostres!
-Taronges! -Doni'm raïm, si us plau.
-Ser o no ser, aquesta és la qüestió. -Fan bona pinta.
Què és més digne, en la nostra opinió?
Sofrir les fletxes de l'ofensiu atzar o…?
Vas dir que aquí no cridaríem l'atenció,
entre la multitud.
Bé, era la idea.
-Espera. -Ostres, taronges!
Digue'm que no és una de les obres tètriques de Shakespeare.
-Normal que no hi hagi ningú. -És ell.
Senyors, us ho prego: podria demanar-vos un petit favor?
¿Podríeu, en el vostre paper de públic,
donar-nos una mica d'ànims?
Com quan ha sortit el fantasma del seu pare
i he dit: "Està darrere vostre!"
Exacte. Ens heu ajudat molt.
A l'escenari s'han sentit valorats.
Continueu així.
Mestre Burbage, si us plau,
reciteu el text amb prestesa.
Estic malbaratant el temps aquí.
No, no, sou magnífic.
M'encanten les…
paraules.
I què opina el seu amic?
No és el meu amic.
No l'havia vist mai. No ens coneixem.
Crec que hauríeu de continuar.
Sí. Burbage, si us plau.
Des del principi.
Ser o no ser.
Aquesta és la qüestió.
Ser! No, no ser!
Amunt, Hamlet! Ànims!
Què és més digne, en la nostra opinió?
-Sofrir les fletxes…? -És molt bo, oi?
L'edat no el marcirà ni el costum esgotarà la seva infinita varietat.
Sí, m'agrada.
Morir, dormir.
-No despertar… -Què vols?
Per què insinues que podria voler alguna cosa?
No trames res de bo.
Naturalment. I tu trames alguna cosa bona.
Moltes bones accions?
No hi ha descans per als… bons.
He d'anar a Edimburg a final de setmana.
Tinc un parell de benediccions
i un petit miracle.
Pel que sembla, he de muntar a cavall.
Se't queden les natges fetes pols.
Un gran error de disseny.
Jo també he d'anar a Edimburg aquesta setmana.
He de temptar un home perquè robi ramat.
No sembla complicat.
El dolor de l'amor menyspreat, la insolència dels càrrecs…
Per això he pensat…
En fi, que seria una pèrdua de temps que els dos anéssim a Escòcia.
No deus estar suggerint…
el que crec…
que estàs suggerint, oi?
Què?
Que un dels dos vagi a Edimburg i faci ambdues coses.
Beneir i temptar.
Ja ho hem fet abans.
Unes quantes vegades.
-L'acord… -No diguis això.
A les centrals els és igual com es facin les coses.
Només volen treure-les de la llista.
Si ho descobreixen a l'infern, no s'enfadaran,
et destruiran.
Ningú té per què saber-ho.
Va, a cara o creu.
D'acord. Cara.
Ho sento, creu. Te'n vas a Escòcia.
Ha estat així cada representació, Julieta.
És un desastre.
Ens cal un miracle perquè algú vegi Hamlet.
D'acord, sí. Deixa-m'ho. Jo convido.
-De veritat? -Però soc més de comèdia.
PARÍS
La melodia de la fulla i l'alegria del poble.
Magnífic, oi?
-Deixa'm veure el coll. -Senyor…
És un gran…
…error.
Erreur.
Tinc el francès una mica oxidat.
Crec que alguna cosa…
Parlo anglès.
Escolteu això:
com cau la fulla de la guillotina.
No és terrible?
Sí. Ha estat terrible tallar-li el cap a aquella dona.
És en Pierre, un principiant.
Deixa anar la corda massa aviat.
Teniu sort que sigui jo, Jean-Claude,
qui us separi el cap de traïdor de les espatles.
Mireu, això és un gran error.
-No enteneu… -Tinc bones notícies.
Sou l'aristòcrata número 999
que mor a la guillotina de la meva mà.
Però el primer anglès.
A veure…
Si us plau, no.
Descorporitzar-me seria un greu error.
Seria un malson.
Animals.
Els animals no es maten amb sofisticades màquines.
Només els humans.
Crowley.
Gràcies a Déu.
Què carai fas tancat a la Bastilla?
Ja has obert la llibreria?
Això pretenia.
Em va venir la gana.
Gana?
Si tant t'interessa, va ser per les creps.
Només a París les fan decents.
I els brioixos.
¿I has travessat la Mànega en plena revolució
per trencar el cuc?
-Vestit així? -Tinc principis.
Sabia que s'havien tornat bojos, però…
Això no és tornar-se boig,
és tallar caps amb molta eficiència
amb una màquina tallacaps.
Per què no fas un altre miracle i marxes?
Em van reganyar el mes passat.
Em van dir que havia fet massa miracles frívols.
Vaig rebre una nota molt dura d'en Gabriel.
Doncs tens sort que sigui aquí.
Suposo que sí.
Què hi fas, aquí?
M'han felicitat per la meva feina excel·lent.
Tot això és una obra demoníaca teva?
No. S'ho han fet els humans solets. No hi tinc res a veure.
Doncs t'hauré de donar les gràcies pel… rescat.
No diguis això.
Si algú ho descobreix, tindré problemes.
I nosaltres no enviem notes.
Bé, de totes maneres, t'ho agraeixo.
I si et convido a dinar?
Vestit així?
Això no compta com a miracle.
Et toca, porc aristòcrata.
Si és que, vestit així, va provocant.
Què dinem?
Què et semblen unes creps?
PARC SAINT JAMES LONDRES, 1862
Li he estat donant voltes: i si això surt malament?
Tenim moltes coses en comú.
No ho sé.
Tots dos vam començar com a àngels, però tu vas caure.
En realitat, no vaig caure. Vaig…
planejar cap a baix.
Necessito un favor.
Ja tenim un acord, Crowley:
no destorbar-nos
i ajudar-nos quan calgui.
És una altra cosa,
per si tot se'n va en orris.
M'encanta el formatge.
Si això surt malament,
vull garanties.
Què?
Ho he escrit. Les parets tenen orelles.
Bé, aquí els arbres.
I els ànecs també.
Tenen orelles?
Segur. Per sentir altres ànecs.
De cap manera.
Per què no?
Et destruiria.
No vull ser partícip del teu suïcidi.
No és això. És una garantia.
AIGUA BENEÏDA
No soc idiota, Crowley.
¿Saps en quin embolic em ficaria si…
s'assabentessin que he confraternitzat?
M'hi nego rotundament.
Confraternitzat?
Com li vulguis dir.
Ja n'hi ha prou, de parlar d'aquest tema.
Tinc més gent amb qui confraternitzar, àngel.
-I tant. -No et necessito.
El sentiment és mutu, òbviament.
Òbviament.
LONDRES
Sr. Glozier, Sr. Harmony.
Sr. Fell. Arriba tard.
Però no s'amoïni.
Té els llibres per al Führer?
Sí, els tinc.
Llibres de profecies.
Ottwell Binns, Robert Nixon i la mare Shipton.
Primeres edicions, com van demanar.
I l'altre llibre que li vam demanar?
El Führer va deixar clar que el necessitava.
Conté les profecies encertades.
Amb el vertader llibre de profecies, la guerra està guanyada.
Les bones i encertades profecies d'Agnès la Sonada, bruixa.
No l'he trobat.
Sembla que és el Sant Greal dels llibres profètics.
El Führer també vol el Sant Greal
i la Llança del Destí, per si els troba.
Per què no hi ha còpies d'aquest llibre?
Li vam deixar clar que els diners no eren un problema.
Amb això, es faria molt ric.
L'editor va destruir les còpies del llibre
que no es van vendre.
És a dir, totes.
No se'n va vendre ni un exemplar.
Però he trobat el catàleg de l'editor de l'any 1655
i hi figura una de les profecies d'Agnès la Sonada.
Quina?
La seva profecia per a l'any 1972.
"No compreu Betamax."
Qui és Peter Max?
No en tinc ni idea.
L'hi comunicaré al Führer.
Aquests llibres arribaran a Berlín aquesta setmana.
El Führer li estarà molt agraït.
Ha sigut de gran ajuda, Sr. Fell.
Quina llàstima que l'hàgim de matar, però tranquil,
serà un mort més del bombardeig.
És molt lleig, això.
No sembla preocupat, amic meu.
No està preocupat.
Qui és aquesta?
Aquesta, company traïdor i nazi,
és la raó per la qual aquests llibres no arribaran a Berlín
i el vostre petit cercle d'espies
es passarà el que queda de guerra a la garjola.
Els presento la capitana Rose Montgomery,
de la intel·ligència militar britànica.
Gràcies per la presentació.
Ho sabem tot de vosaltres dos.
Ella em va reclutar per fer això
i ara us dirà que aquest edifici
està envoltat d'agents britànics
i que als dos…
Com és l'expressió que m'agrada tant?
Us hem donat gat per llebre.
-Sí, i per cert… -Bé. Nois!
Sortiu!
Deteniu-los!
Rose, on és el teu equip?
Ja hi som tots.
Li presento a Fräulein Greta Kleinschmidt.
És dels nostres.
Has enganyat el llibreter estúpid.
Ben fet, estimada.
No ha estat difícil, estimat.
S'ho creu tot.
"Gat per llebre." No me n'he d'oblidar.
M'han donat gat per llebre, t'han donat gat per llebre,
a ell o ella li han donat gat per llebre…
Per on anàvem.
Ah, sí. T'anàvem a matar.
No poden matar-me.
Caldrà fer tràmits.
Perdoneu, terreny consagrat.
És com anar descalç per la platja.
Què hi fas, aquí?
Evitar que et fiquis en problemes.
Ho hauria d'haver imaginat.
Treballen per a tu.
No. Són una colla d'espies nazis curtets que van per Londres
amenaçant i assassinant gent.
No volia que passessis vergonya.
El Sr. Anthony J. Crowley.
La fama el precedeix.
-Anthony? -No t'agrada?
No, no he dit això. M'hi avesaré.
El famós Sr. Crowley?
Quina llàstima que hagin de morir.
Què significa la jota?
Només és una jota.
Mira això!
Una pila d'aigua beneïda.
I sense vigilar.
Prou de xerrameca. Mata'ls.
D'aquí a un minut, un bombarder alemany llençarà una bomba
que caurà just aquí.
Si sortiu corrent a tot drap, potser no morireu.
No us agradarà morir, ni el que vindrà després.
Espera que ens ho creguem?
Aquesta nit bombardejaran l'East End.
Sí, caldria una intervenció demoníaca d'últim moment
per desviar el rumb.
Esteu desaprofitant un valuós temps de fugida.
I si, d'aquí a 30 segons, cau la bomba,
caldria un autèntic miracle perquè el meu amic i jo sobrevisquéssim.
Un autèntic miracle?
Mata'ls. Són molt pesats.
Ha estat tot un detall.
Calla.
De veritat.
I m'estalvio els tràmits.
Els llibres.
M'he oblidat dels llibres!
Es deuen haver esmicolat de…
Un petit miracle demoníac de la meva part.
Et porto a casa?
SOHO, LONDRES
L'ASE BRUT
Spike, tu ets el múscul, t'encarregaràs de les cordes.
I ella baixarà per les cordes?
Espera.
Tu qui ets?
Diuen que necessites un serraller.
Esperava el Sr. Narker.
El Sr. Narker se n'ha anat al calaix.
Ara porto jo el seu negoci.
Érem companys de cel·la. M'ho va ensenyar tot.
Em dic Shadwell.
Si us plau, segui, Sr. Shadwell.
Soldat de primera Shadwell.
Si no li importa.
¿Què és tan valuós
per deixar-lo a una església a la nit?
Us donaré els detalls del que vull que robeu
quan arribem allà.
Tindreu una bona recompensa.
Té algun dubte, soldat de primera Shadwell?
Robar en una església?
Això no té res a veure amb bruixeria, oi?
No.
És un robatori sense bruixes.
Quina llàstima.
Alguna pregunta més?
Vostè no deu ser una bruixa,
un bruixot o dels que posen noms estranys als gats, oi?
No soc bruixa ni tinc mascotes. Res més?
Quant ens pagarà?
Cent ara i altres cent quan acabeu la feina.
I altres cent per callar.
Sr. Crowley?
Tindria un moment?
Sí… soldat de primera Shadwell.
D'on és soldat de primera? No té aspecte de militar.
Precisament d'això volia parlar amb vostè.
Suposo que deu recordar que abans
li he fet una pregunta força directa sobre bruixeria.
Sí.
Tinc l'orgull de formar part d'una gran organització.
Enorme.
Un exèrcit secret que lluita contra la bruixeria.
Ves per on.
L'Exèrcit Caçabruixes. Potser el coneix.
No ha dit que era secret?
Mai no se sap quan algú com vostè
pot necessitar una organització com aquesta.
Un home amb centenars de lliures per gastar.
Si ens necessita, l'exèrcit està a la seva disposició.
Tot un exèrcit?
Pensi-hi.
Ja sap on trobar-me.
-Què hi fas, aquí? -Volia parlar amb tu.
Què?
Treballo al Soho i sento coses.
He sentit que estàs preparant un robatori
a una església.
Crowley, és molt perillós.
L'aigua beneïda et destruirà,
i no només físicament.
Ja em vas dir què en pensaves fa 105 anys.
I no he canviat de parer.
No permetré que et juguis la vida.
Ni que corris perill.
Així que…
pots anul·lar el robatori.
No li treguis el tap.
És de veritat?
La més beneïda.
I tot el que m'has dit?
T'ho hauria d'agrair?
Millor que no.
Vols que t'acosti a algun lloc?
No, gràcies.
No em miris així.
Potser un dia podríem…
No sé.
Fer un pícnic.
O sopar al Ritz.
Et portaré on tu vulguis.
Vas massa ràpid per a mi, Crowley.
BONS AVERANYS
Perdoni, no m'he equivocat.
TANCAT
Aniré a la central i ho explicaré tot.
Sí. Una cosa, Gabriel…
Escolta, sagrat arcàngel.
DIVENDRES
UN DIA PER A LA FI DEL MÓN
No, massa formal.
Hola, Gabriel, amic meu.
Ens hem d'ocupar d'un nen
i arreglar-ho tot.
Redeu.
Hola, Gabriel.
Crec que has de saber
que a causa d'una desafortunada confusió a l'hospital,
l'Anticrist s'ha extraviat.
Però no passa res, perquè l'he trobat.
Viu al poble anglès de Tadfield.
I el seu 11è aniversari va ser l'inici de…
de la fi de tot.
Tinc la seva adreça, així que només hem d'eliminar-lo
i tot anirà bé, sí.
Té un gos infernal enorme al seu costat.
No serà difícil de trobar.
Així no era, segons les expectatives que pogués tenir el gos infernal,
com imaginava que passaria els últims dies abans de l'Apocalipsi.
L'hàbit fa el monjo.
Hi ha certs comportaments apropiats per a un gos,
que porten gravats als gens.
Havia sorprès el gat enorme dels veïns
i havia mirat de reduir-lo a gelatina
amb la seva mirada letal de sempre.
Sempre li havia funcionat.
Volia posar en pràctica un altre experiment
que consistia a saltar al voltant del gat mentre li bordava.
No m'ho puc creure!
La meva família el va guardar durant 350 anys.
350 anys!
Soc imbècil!
Vine, Gos.
Hola, estàs bé? Et puc ajudar?
Estic bé.
Però estàs plorant.
Ja ho sé.
Hola.
Segur que penses que és una estupidesa,
però he perdut el meu llibre i estic molt disgustada.
Et puc ajudar a buscar-lo.
Ets molt amable. Fa molt temps que és a la meva família.
Jo vaig escriure un llibre.
Tractava d'un pirata que també era detectiu.
T'agradaria més que el que busques.
Sobretot quan surt el dinosaure de la nau espacial
i lluita amb vaquers.
Segur que t'animaria.
Soc l'Adam. Visc aquí al costat.
Gràcies, Adam.
Soc l'Anatema.
Ets de per aquí?
És el meu món.
Des del bosc de Hogback fins al pendent i des de la pedrera vins a l'estany.
Has vist dos homes en un cotxe antic?
L'han robat?
Deuen ser lladres de llibres que van en cotxe robant.
No, no volien robar-lo.
Vols llimonada?
Hem d'entrar a la casa i lluitar contra la bruixa?
És casa meva.
L'estic llogant.
Perdona si és una pregunta molt personal,
però ets una bruixa?
No, soc ocultista.
Ah, tot bé, doncs.
Va, no siguis beneit.
Des de feia segles, Vil·la Jasmine tenia una ferradura a la porta
que protegia els habitants del mal. O això creien.
Pots deixar-lo al jardí.
No. Ha de fer tot el que li dic.
Només me'l puc quedar si l'entreno bé.
Va, Gos, cap a dins.
Molt bé. No era tan difícil, oi?
El gos infernal va entrar a la casa i va cremar una mica més de l'infern.
Aquest barret pertany al
MAJOR CAÇABRUIXES No Cometràs Adulteri Pulsifer
Comptes i altres dades
En un sentit estricte,
en Shadwell no dirigeix l'Exèrcit Caçabruixes.
Segons els seus comptes, el dirigeix el general caçabruixes Smith.
Per sota d'ell hi ha els coronels caçabruixes Green i Jones
i els majors caçabruixes Jackson, Robinson i Smith.
Després venen els majors caçabruixes Paella,
Llauna,
Llet, ja mort,
i Armari,
perquè la imaginació d'en Shadwell
ja no donava gaire més de si.
EL MILLOR CAFÈ de Wandsworth ESMORZAR - DINAR - SOPAR
Sergent Shadwell.
Sr. Crowley.
Té bon aspecte.
La vida sana.
I el seu pare, com està?
S'assemblen molt, ho sap?
Això diuen. Està bé.
He preparat els comptes.
Els xavals han de cobrar, senyoria.
Són temps difícils per als caçabruixes. La degeneració campa a plaer.
No serà necessari.
250 lliures.
Li deixaré els diners el dissabte.
Només efectiu i en un sobre.
No acceptem targeta.
Em sorprèn.
Bé, doncs…
Hi ha un poble anomenat Tadfield, a Oxfordshire.
Enviï-hi els seus millors homes.
Busco un noi d'uns 11 anys.
No tinc més informació,
però busquin qualsevol cosa… estranya.
Aquest noi…
és un bruixot?
Possiblement.
Però haurem de trobar-lo primer.
Sí.
Els millors operatius
serien el tinent caçabruixes Taula…
Truqui si troba alguna cosa.
…i el sergent caçabruixes Pebre.
La meva família ha tingut poders ocults des de sempre.
Detectem les línies ley.
Ja. Què són les línies ley?
Línies d'energia invisibles que uneixen llocs de poder.
És increïble que hi hagi línies d'energia
i no les vegi.
Veiem les aures.
Això què és?
Són camps de força que envolten la gent.
Tothom en té una.
En puc veure la força i el color i dir-te com et sents.
Flipa. Per què no ens ho ensenyen al col·le?
Perquè és una eina repressiva del govern.
I de quin color és la meva aura?
Adam, la teva no la puc veure.
Has dit que tots en tenim.
No ho sé, rei.
És un art, no una ciència.
I què més no ens ensenyen?
Maten les foques.
Talen els boscs perquè el menjar sigui barat.
Vigila amb els transgènics.
I l'escalfament global…
Perquè les balenes tenen un cervell enorme
i les cacen sense motius.
L'energia nuclear.
L'energia nuclear fa fàstic.
Sí! És cert.
Vam anar a una central
i res no feia bombolles ni sortia fum verd
i ningú portava vestits espacials. Va ser un rotllo.
D'acord, però hem de tancar-les totes.
Això per no fer bombolles.
Adam, he de continuar treballant.
Però, si t'interessa tot això,
tinc algunes revistes antigues.
No les has de llegir si no vols.
Al·lucinant.
HAN DESCOBERT L'ATLÀNTIDA?
Els mestres secrets del Tibet
L'Anatema hauria entès millor el que passava
si hagués entès per què no veia l'aura de l'Adam.
És la mateixa raó per la qual qui és a Times Square
no pot veure els EUA.
Bé, Azirafel,
he rebut el missatge.
Era una cosa important?
Parla.
Disculpa?
Què passa?
Bé, doncs…
Sí…
Es tracta de l'Anticrist.
Sí?
Crec que…
No és impossible,
considerant totes les alternatives, que…
l'altre bàndol
li hagi perdut la pista.
"L'altre bàndol"?
Li han perdut la pista?
És el fill de l'ambaixador dels EUA. Té vigilància constant.
L'altre bàndol ja l'està portant a la plana del Meguidó.
Sembla que és el punt d'inici tradicional.
Si s'altera l'Orient Mitjà, es desencadena tot.
Els quatre genets cavalquen
i esclata la batalla entre el cel i l'infern.
Sí, doncs…
És possible que el dimoni Crowley,
un astut adversari…
No me'n puc descuidar, ja us ho dic.
Però el… fill de… l'ambaixador.
-Tal vegada és un ardit. -Un ardit?
L'Anticrist real podria ser…
en un altre lloc.
On?
No n'estic segur.
Però ho puc investigar.
Tinc un equip… d'agents.
Un equip especialitzat que investigaria aquesta possibilitat.
En termes hipotètics,
si aquest fos el cas…
No canviaria res, Azirafel.
El cel estava en guerra
molt abans que es creés la Terra.
En Crowley i la resta van ser expulsats, però no es va resoldre del tot.
M'ho imagino.
Però no cal que hi hagi una altra guerra, oi?
Per molt que apreciem les teves hipòtesis, Azirafel,
tenim altres assumptes entre mans.
La Terra no es destruirà tota sola, saps?
No. Sí, és clar.
Hola.
R. P. Tyler.
Vigilant del barri.
No he pogut evitar veure que té un mapa, jove.
Està investigant la zona?
Estic de lloguer a Vil·la Jasmine.
Vatua Déu! És una turista estatunidenca.
Disculpi. Pensava que era una persona d'interès.
I és cert.
Una cosa: fa 11 anys, va venir un ésser a aquest poble.
Una mena de bèstia o criatura.
I, si vostè és el vigilant del barri, potser ho va veure.
Tadfield és un poble molt respectable.
Si ha vingut a fumar-se uns canuts
i volar al país de les meravelles,
li suggereixo que se'n vagi a un altre lloc.
O torni als Estats Units.
"Fumar canuts"?
Què us ha semblat això?
Ha estat massa temps allà baix.
No me'n refio.
Una hipòtesi, sí.
Un altre Nadal passat per neu a Oxfordshire
Contra tot pronòstic, hi ha 8 cm de neu a Tadfield.
L'únic lloc del país.
Pomers amb més fruits gràcies al clima
Hola.
Amb el sergent caçabruixes Shadwell.
O… un dels seus agents.
Miraré si està disponible.
Esperi.
Hola, Sr. Shadwell.
Hola, estimat.
Hola, Madame Tracy.
Vade retro, cortesana.
Un senyor al telèfon pregunta per vostè.
Sembla molt refinat.
I diumenge prepararé un fetge boníssim.
Millor sopar amb el diable.
Si em pogués tornar els plats de la setmana passada,
li ho agrairia.
Sí?
Sergent Shadwell.
-Soc qui vostè ja sap. -Qui?
Jo. El seu… mecenes.
Escolti, té algun home lliure?
Necessito que investiguin una mica.
Investigar?
On vol que investiguin?
A Tadfield. És un petit poble d'Oxfordshire.
Vull que vigilin un noi.
Necessito saber on és en tot moment.
Li puc donar l'adreça.
Hi enviaré els meus millors homes.
Bé. Moltes gràcies.
No li he preguntat pel major caçabruixes Llet.
Sento molt la seva mort. Li vaig enviar flors.
Sí, gràcies per les flors. I per les 20 lliures per a la família.
Era un home valent.
Em vaig quedar atònit en saber com va morir.
Sí. Un home valent.
Passaré per la llibreria… la setmana que ve
a recollir l'estipendi anual.
Enviï els seus homes a Tadfield
i que no es moguin fins a nova ordre.
El noi es diu…
Adam Young.
I viu al carrer Hogback, número 4, a Tadfield.
Ho ha anotat?
Per descomptat, senyoria.
-Cap a Tadfield, doncs. -Afanyeu-se.
Avisi'm quan els seus homes hi hagin arribat.
"Afanyeu-se."
Marieta i del sud.
Ja ha trobat alguna bruixa, soldat caçabruixes Pulsifer?
Encara millor.
He trobat una cosa molt interessant.
He vist patrons climàtics poc comuns.
Hi ha un poble a Oxfordshire amb fenòmens climàtics estranys.
Plou sang? O plouen peixos?
¿Una gelada a l'estiu destrueix el conreu
perquè una bruixa va discutir amb un pagès?
No. Més aviat…
Sempre té un clima perfecte per a l'època de l'any.
Això és un fenomen?
Que faci el temps que toca no és normal.
Tardors fresques i agosts llargs i calorosos.
El clima amb què somiaria un nen.
Ha nevat cada nit de Nadal des de fa 11 anys.
No m'interessa.
Busca bruixes i fenomenòmens causats per bruixes.
Es fa dir "Dr. Corb Sabre",
però el coneixeu per un altre nom.
FAM
Li encanta la fam.
Li encanta que no es mengi prou als restaurants cars.
El plat principal.
Escuma de pollastre sobre una reducció de gel de bròquil i bolets.
El xef recomana que tasti això abans.
Un globus d'aire amb essència de lavanda.
És el primer plat.
M'acabo d'adonar
que mai no he vist un lloc ple de rics amb tanta gana.
És empresari i té una cadena de restaurants.
RESTAURANT BURGERLORD
Està a punt de llençar una novetat. Chow: menjar sense menjar.
IOWA, EUA
Pa artificial, hamburguesa artificial,
patates que mai no han vist una patata,
salsa sense res
i… Això és el millor:
cogombrets totalment artificials.
El batut tampoc no aporta continguts nutricionals.
Bé, ni el nostre ni el de ningú.
Així doncs, tastem-lo.
Premi aquest botó en servir el Chow.
I no li digui "menjar". És Chow.
El no-menjar Chow conté fils de molècules proteiques
que són ignorades pel cos,
amb edulcorants, greix i fibres.
És una substància comestible.
No és un aliment.
Menjar Chow pot ajudar a perdre pes i cabells.
Pot causar fuites anals. Bon profit.
Paquet per a en Sabre?
Ja m'ho imaginava.
He pensat: "Un senyor elegant, alt i amb barba."
Té un paquet, senyor. M'ha de firmar.
La balança.
Per fi.
Marxo a Anglaterra.
Avisaré al pilot. Quan tornes?
Qui sap?
Cancel·la-ho tot.
Fins quan?
El futur immediat.
MANUAL DEL CAÇABRUIXES
Sergent Shadwell, el poble de què li parlava
amb el clima perfecte…
Doncs, segons el manual,
les bruixes poden canviar el clima.
¿I si demà hi passo
a donar una ullada?
Puc pagar-me la gasolina.
Aquest poble no es deu pas dir Tadfield, oi?
Com ho sap?
Ja.
D'acord. No veig per què no.
Passa per aquí a les nou del matí abans de marxar.
Per a què?
L'armadura de la justícia.
Soc jo.
Al lloc de reunió número tres.
És la glorieta, l'autobús 19 o la cafeteria del British Museum?
La glorieta. Allà en 15 minuts.
Pare, sabies que estem envoltats de línies ley?
No, Adam. Tot això és mentida.
Això t'agradarà, Deirdre.
Han enganxat la pistola sota la cadira.
No és mentida.
Surt a les revistes. No pot ser mentida.
Hi ha gent del Tibet que ens observa
per túnels ocults.
Crec que me n'aniré al llit.
Creus que està bé?
Està bé.
Bé, doncs?
Alguna novetat?
Quina mena de novetat?
Has trobat l'Anticrist? El seu nom, adreça i número de peu?
El seu número de peu? Per què el vols?
És una broma. Jo tampoc no en sé res.
És el gran pla, Crowley.
Ja. Perquè consti,
aquest gran pla de merda fet amb el cul
em pot menjar els ous!
Que Déu et perdoni.
No ho farà.
Mai.
És la descripció de "dimoni":
"imperdonable". Així soc.
Tu eres un àngel.
Fa molt d'això.
Centrem-nos. Els meus agents trobaran el noi.
I després, què?
El matem?
O qui sigui. Això de matar nens no fa per a mi.
Tu ets el dimoni. Jo soc el bo. No puc matar nens.
Si el mates tu, el món tindrà una pròrroga
i el cel no es tacarà les mans de sang.
No es tacarà? Que n'és, de sant, l'angelet.
Més sant i àngel que tu, evidentment.
Hauries de matar tu el nen.
Beat.
No penso matar ningú.
Això és ridícul i tu també.
No sé per què parlo amb tu.
-Ni jo tampoc. -Me les piro.
No pots marxar, Crowley.
A on aniries?
L'univers és enorme.
Si el món acaba com un bassal ardent,
podem marxar junts.
Marxar junts?
Què dius?
Quant fa que som amics?
Sis mil anys!
Amics? No som amics.
Som un àngel i un dimoni.
No tenim res en comú. Ni tan sols em caus bé.
I tant que sí!
Encara que sabés on és l'Anticrist,
no t'ho diria. Som de bàndols oposats.
Som del nostre bàndol.
No existeix el nostre bàndol.
Ja no.
S'ha acabat.
D'acord.
Bé, doncs…
Sort amb l'Apocalipsi.
Genial.
ENERGIA NUCLEAR? NO, GRÀCIES!
PODEM VIURE EN UNA TERRA SENSE ENERGIA NUCLEAR?
Pots fer-ho.
S'està acostant.
S'està fent més fort.
-Això és… -Impossible.
És una broma?
Ara mateix, la central està generant
240 megawatts d'energia, Eric.
Però, segons els nostres indicadors,
no hi ha res per produir-los.
Com que ho he d'autoritzar?
No hi ha ningú més?
Ja sé que soc el ministre.
Doncs, aleshores, sí.
T'autoritzo a obrir el maleït dallonses.
Això no es veu cada dia.
Una sala enorme que no conté un reactor nuclear.
Però aquí no hi ha res.
Hi ha alguna cosa, cap.
Sembla un caramel.
Arregla-ho tot. Destrueix tot.
Destrueix tot.
Subtítols: Nahuel Martino González
Supervisor creatiu Guillermo Parra